**J e l e n t é s  
Salföld Község Önkormányzata Képviselő-testületének  
2018. február 19-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról**

**Előterjesztő: Fábián Gusztáv polgármester**

Tisztelt Képviselő-testület!

A Képviselő-testület lejárt határidejű határozatainak végrehajtásáról az alábbiakban számolok be:

**98/2017. (XI. 21.) HATÁROZATA**

***2018. évi belső ellenőrzési terv jóváhagyásáról***

Salföld Község Önkormányzata Képviselő-testülete a 2018. évre vonatkozó belső ellenőrzési tervét jóváhagyja.

Felelős: Fábián Gusztáv polgármester  
Határidő: a tervben meghatározottak szerint

**Intézkedést nem igényel**

**99/2017. (XI. 21.) HATÁROZATA**

**A temető nyilvántartás elkészítésére beérkezett árajánlatról**

Salföld Község Önkormányzat Képviselő-testülete a VIZAGEO BT (8300 Tapolca, Dózsa Gy. u. 26.) temető nyilvántartás elkészítésére adott árajánlatát elfogadja.

A Képviselő-testület felhatalmazza a polgármestert a szerződés aláírására.

Felelős: Fábián Gusztáv, polgármester

Határidő: 2017. december 20.

**A munka megrendelése megtörtént**

**100/2017. (XI. 21.) HATÁROZATA**

***A nem közművel összegyűjtött háztartási szennyvíz begyűjtésére***

***vonatkozó közszolgáltatási szerződés módosításáról***

Salföld Község Önkormányzata Képviselő-testülete a nem közművel összegyűjtött háztartási szennyvíz begyűjtésére vonatkozó közszolgáltatási szerződést Szabadi Péter egyéni vállalkozó (8283 Káptalantóti, Dózsa György utca 4.) által benyújtott, 2018. évre vonatkozó díjkalkulációnak megfelelően közös megegyezéssel módosítja. Az e tárgyú szerződés tervezetét megismerte, azt jóváhagyja, és felhatalmazza a polgármestert az aláírására.

Felelős: Fábián Gusztáv, polgármester

Határidő: 2017. december 20.

**Vállalkozási szerződés aláírásra került**

**105/2017. (XII. 15.) HATÁROZATA**

***Települési Arculati Kézikönyv elfogadásáról***

Salföld Község Önkormányzata Képviselő-testülete a Települési Arculati Kézikönyvet elfogadja.

**Települési Arculati Kézikönyv elkészült**

Polgármesteri hatáskörben hozott döntések: szociális tűzifa támogatásban részesült 7 személy, rendkívüli települési támogatásban részesült 1 személy 50.000 Ft összegben.

**Határozati javaslat:**

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**/2018. (II. 19.) HATÁROZATA**

**Jelentés elfogadásáról**

Salföld Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Fábián Gusztáv  
 polgármester  
Kővágóörs, 2018. február 14.